5.1.pielikums 


atklāta konkursa “Elektroenerģijas piegāde Gulbenes novada 

pašvaldības vajadzībām” 


nolikumam ID Nr. GNP 2026/79
IEPIRKUMA Nr. GNP 2026/79 LĪGUMS (PROJEKTS)

par elektroenerģijas piegādi Gulbenes novada pašvaldības vajadzībām
Gulbenē, 







2026.gada ___.___________
Gulbenes novada pašvaldība, reģistrācijas Nr. 90009116327, adrese: Ābeļu iela 2, Gulbene, Gulbenes novads, LV-4401, turpmāk – Pasūtītājs, kuras vārdā pamatojoties uz Gulbenes novada domes 2023.gada 21.decembra saistošajiem noteikumiem Nr.24 “Gulbenes novada pašvaldības nolikums” rīkojas tās izpilddirektore Antra Sprudzāne, no vienas puses, un
____________________________, reģistrācijas Nr. _____________, juridiskā adrese: _______________, turpmāk – Piegādātājs, kuras vārdā pamatojoties uz ___________ darbojas tās __________ __________, no otras puses, kopā – Puses, bet katra atsevišķi Puse, pamatojoties uz atklātā konkursa „Elektroenerģijas piegāde Gulbenes novada pašvaldības vajadzībām”, ID Nr. GNP 2026/79, turpmāk – Konkurss, rezultātiem, noslēdz šādu līgumu, turpmāk – Līgums:

1. Līguma priekšmets

1.1. Piegādātās pārdod un Pasūtītājs pērk elektroenerģiju patēriņam Pasūtītāja objektos un apmaksā saņemto elektroenerģiju atbilstoši Iepirkuma nolikumam, Tehniskajai specifikācijai (Līguma 1.pielikums), Piegādātāja iesniegtajam Finanšu piedāvājumam (Līguma 2.pielikums) un Līguma nosacījumiem.  
1.2. Elektroenerģijas pārdošana neietver elektroenerģijas pārvadi un sadali.
1.3. Elektroenerģiju patērējošo Pasūtītāja objektu adreses ir norādītas Līguma 1.pielikumā. 
1.4. Līguma 1.pielikumā un Iepirkumā norādītie elektroenerģijas apjomi ir uzskatāmi par prognozējamiem apjomiem Līguma darbības termiņā. Pasūtītājs ir tiesīgs iepirkt tādu elektroenerģijas daudzumu, kāds nepieciešams tā darbības nodrošināšanai un samazināt vai palielināt specifikācijās norādīto objektu skaitu, savukārt Piegādātājs nav tiesīgs šajā sakarā celt jebkāda veida pretenzijas.
1.5. Piegādātājs apņemas atpirkt Pasūtītāja saules elektrostacijās saražotās elektroenerģijas atlikumu Līguma 1.pielikumā norādītajos objektos atbilstoši Latvijas Republikā spēkā esošiem normatīvajiem aktiem par 
1.6. Puses apņemas ievērot Elektroenerģijas tirgus likuma, Enerģētikas likuma, Ministru kabineta 2023. gada 7. novembra noteikumu Nr.635 “Elektroenerģijas tirdzniecības un lietošanas noteikumi” un citu Latvijas Republikā spēkā esošo normatīvo aktu prasības.

2. LĪGUMA DARBĪBAS LAIKS
2.1. Līgums stājas spēkā no tā abpusējas parakstīšanas dienas un ir spēkā līdz Līguma saistību pilnīgai izpildei. Elektroenerģijas tirdzniecības periods ir no 2026.gada 1.novembra līdz 2027.gada 31.oktobrim.
2.2. Visā Līguma darbības laikā ir jābūt spēkā esošam sistēmas pakalpojumu līgumam starp Pasūtītāju un elektroenerģijas sistēmas operatoru, kura tīklam pieslēgtas Pasūtītāja elektroietaises.

3. LĪGUMCENA UN NORĒĶINU KĀRTĪBA
3.1. Elektroenerģijas cena, par kādu Piegādātājs pārdod un piegādā Pasūtītājam, bet Pasūtītājs apmaksā elektroenerģiju visā Līguma darbības laikā ir noteikts Līguma 2.pielikumā, un tas ir _____ EUR (bez PVN 21%). 
3.2. Elektroenerģijas cena neietver maksu par sistēmas operatora pakalpojumiem, palīgpakalpojumiem un obligātā iepirkuma komponentēm, to Piegādātājs iekļauj Pasūtītājam iesniedzamajos rēķinos atsevišķi izdalītu un tādos pašos apmēros, kādos tā būtu, ja sistēmas operators pats piestādītu Pasūtītājam atsevišķu rēķinu.
3.3. Pasūtītājs deleģē Piegādātāju Pasūtītāja vārdā norēķināties ar sistēmas operatoru par Līguma 3.2.punktā minētajiem pakalpojumiem un minētajos apmēros.
3.4. Piedāvājot fiksētu elektroenerģijas cenu visam elektroenerģijas tirdzniecības periodam, Piegādātājs uzņemas cenu svārstību risku. Ja cena elektroenerģijas tirgū pieaug un tādējādi palielinās izmaksas noslēgtā Līguma izpildei, Piegādātājs turpina piegādāt elektroenerģiju par cenu, kas noteikta, Līgumu noslēdzot. 
3.5. Par Līguma 3.1.punktā noteiktajām elektroenerģijas cenām Pasūtītājam ir tiesības pirkt no Piegādātāja neierobežotu elektroenerģijas apjomu – atbilstoši tā faktiskajām vajadzībām.
3.6. Norēķini par elektroenerģiju notiek bezskaidras naudas norēķinu kārtībā vienu reizi mēnesī, ieskaitot naudu Piegādātāja piestādītajā rēķinā norādītajā bankas kontā, par Pasūtītāja faktiski patērēto elektroenerģijas apjomu atbilstoši komercuzskaites mēraparātu rādījumiem tā elektroenerģiju patērējošajos objektos.
3.7. Rēķiniem ir jābūt sadalītiem, atbilstoši Līguma 1.pielikumā  noteiktajam.
3.8. Līdz katra mēneša trešajam datumam, izņemot objektus, kuros elektroenerģijas komercuzskaites mēraparāta rādījumi tiek nolasīti attālināti, Pasūtītājs nolasa tā komercuzskaites mēraparātu rādījumus par iepriekšējā mēnesī patērēto elektroenerģiju un nodod šo informāciju Piegādātājam elektroniskā veidā (izvēlas vienu no variantiem, kuru Piegādātājs nodrošina):
3.8.1. nosūtot elektroniski uz e-pasta adresi: ___________;
3.8.2. reģistrējot Piegādātāja on-line datu bāzē interneta vietnē: __________________.
3.9. Piegādātājs līdz kārtējā mēneša 10. (desmitajam) datumam izraksta un nosūta Pasūtītājam un tā lietotājiem rēķinu par iepriekšējā mēnesī patērēto elektroenerģiju saskaņā ar informāciju par komercuzskaites mēraparātu rādījumiem. 
3.10. Pasūtītājs pieņem rēķinus elektroniskā formātā (strukturētos elektroniskos rēķinus ar datnes formātu XML), kas atbilst normatīvajiem aktiem par piemērojamo elektroniskā rēķina standartu un tā pamatelementu izmantošanas specifikāciju un aprites kārtību. Rēķins tiek uzskatīts par saņemtu nākamajā dienā pēc tā nosūtīšanas uz Pasūtītāja oficiālās elektroniskās adreses apakšadresi: E-Rēķini EINVOICE_GNP@90009116327.
3.11. Pasūtītājs apmaksā rēķinu līdz kārtējā mēneša pēdējam datumam.
3.12. Rēķina samaksas datums ir diena, kad rēķinā norādītais maksājuma uzdevums ir iesniegts bankā apmaksai.
3.13. Ja Līgumā noteiktā apmaksas termiņa pēdējā diena ir brīvdiena, tad par tādu uzskatāma nākamā darba diena. No saņemtajām summām Piegādātājs vispirms dzēš līgumsodu (ja tāds ir), parādu par saņemto elektroenerģiju (ja tāds ir) un atlikušo summu ieskaita kārtējā maksājuma veikšanai.
3.14. Pasūtītājs nekavējoties informē Piegādātāju, ja līdz mēneša 14. datumam nav saņemts rēķins par iepriekšējā mēnesī patērēto elektroenerģiju.
3.15. Ja Piegādātājs līdz kārtējā mēneša 20.datumam nav saņēmis paziņojumu no Pasūtītāja par rēķina nesaņemšanu, tiek uzskatīts, ka otrais ir savlaicīgi saņēmis rēķinu un tam nav pretenziju pret rēķinā norādītajiem datiem.
3.16. Ja Pasūtītājs vēlas pirkt elektroenerģiju citos objektos, kas nav norādīti Līguma 1.pielikumā, Pasūtītājs par to rakstiski informē Piegādātāju, un Puses slēdz rakstisku vienošanos par Līguma 1.pielikuma papildināšanu. 

3.17. Ja Pasūtītājam šī Līguma darbības laikā uz kādu no objektiem izbeidzas nomas līgums, notiek valdījuma pārtraukšana vai īpašumtiesību maiņas, un līgums netiek noslēgts no jauna, objekts tiek izslēgts no Līguma 1.pielikumā uzskaitītā objektu saraksta. Par šādu apstākļu iestāšanos Pasūtītājam jāpaziņo Piegādātājam ne vēlāk kā 1 (vienu) mēnesi iepriekš. Šādā gadījumā Puses veic attiecīgi izmaiņas Līguma 1.pielikumā.

3.18. Ievērojot Līguma 1.5.punktā noteikto, cena par kādu Piegādātājs atpērk (pieņem) Pasūtītāja saražoto, pāri palikušo elektroenerģiju atbilstoši Līguma 1.pielikuma sadaļas “Elekroenerģijas pārdošana” 4.punktā noteiktajai formulai. Elektroenerģijas pieņemšanas cena ir galīga un nav grozāma. Pakalpojuma nodrošināšana tiek veikta atbilstoši starp Pusēm atsevišķi noslēgtajā līgumā noteiktajā kārtībā.

4. PIENĀKUMI UN TIESĪBAS

4.1. Pasūtītāja pienākumi:
4.1.1. pilnā apjomā apmaksāt Piegādātāja izrakstītos rēķinus Līguma 3.11.punktā minētajā termiņā;

4.1.2. visā Līguma darbības laikā nodrošināt Līguma 2.2.punktā noteiktā līguma ar elektroenerģijas sistēmas operatoru spēkā esamību;
4.1.3. ar savu darbību neradīt elektroenerģijas kvalitātes pazemināšanos, kas traucē citu lietotāju vai sistēmas operatora elektroietaišu normālu darbu;

4.1.4. organizēt savu elektroietaišu kvalificētu apkalpošanu un nodrošināt tehnisko stāvokli atbilstoši elektroietaišu tehniskās ekspluatācijas un elektrodrošības noteikumu prasībām.

4.2. Pasūtītāja tiesības:

4.2.1. saņemt no Piegādātāja elektroenerģiju nepārtraukti visā Līguma darbības laikā un kvalitātē, kas atbilst normatīvajos aktos noteiktajai;
4.2.2. saņemt balansēšanas pakalpojumu normatīvajos aktos noteiktajā kārtībā;

4.2.3. saņemt no Piegādātāja normatīvajos aktos noteikto informāciju, kas saistīta ar elektroenerģijas pārdošanu Pasūtītājam;

4.2.4. 10 (desmit) dienu laikā no rēķina saņemšanas dienas, iesniegt Piegādātājam pretenziju par tā izrakstīto rēķinu. Pretenzijas iesniegšana neatbrīvo Pasūtītāju no pienākuma veikt rēķinā norādītās summas samaksu pilnā apmērā Līgumā norādītajā termiņā. Ja pretenzija tiek atzīta par pamatotu, tiek veiktas rēķina korekcijas un galīgie norēķini starp Piegādātāju un Pasūtītāju.

4.3. Piegādātāja pienākumi:

4.3.1. pārdot Pasūtītājam elektroenerģiju nepārtraukti visā Līguma darbības laikā un Līgumā noteiktajā apjomā, normatīvajiem aktiem atbilstošā kvalitātē un par Līgumā noteikto cenu;
4.3.2. Līguma izpildes nodrošināšanai sadarboties ar elektroenerģijas sistēmas operatoru, kura tīklam pieslēgtas Pasūtītāja elektroietaises un pa kuru tiek piegādāta Piegādātājam saražotā elektroenerģija;

4.3.3. Līgumā noteiktajā termiņā iesniegt Pasūtītājam rēķinu par iepriekšējā mēnesī patērēto elektroenerģiju;

4.3.4. Rēķinus sagatavot un iesniegt atbilstoši Līguma 1.pielikumā un Līgumā noteiktajā kārtībā un termiņos.

4.3.5. Gadījumā, ja Piegādātājs savlaicīgi nav saņēmis no Pasūtītāja komercuzskaites mēraparātu rādījumus par visiem, vai kādu no objektiem, izņemot objektus, kuros elektroenerģijas komercuzskaites mēraparāta rādījumi tiek nolasīti attālināti, tad Piegādātājam ir tiesības izrakstīt rēķinu objektam, balstoties no visu iepriekšējo mēnešu (bet ne vairāk kā pēdējo 12 (divpadsmit) mēnešu) vidējā mēneša patēriņa objektā;

4.3.6. 10 (desmit) dienu laikā rakstiskā veidā informēt Pasūtītāju par sava statusa, adreses vai citu rekvizītu maiņu;

4.3.7. pieņemt Pasūtītājā saražoto, pāri palikušo elektroenerģiju nepārtraukti visā Līguma darbības laikā atbilstoši Līguma 1.pielikumā noteiktajām prasībām un cenai.

4.3.8. Pasūtītājam piestādāmajā rēķinā ietvert atsevišķi norādītu maksu par sistēmas operatora sniegtajiem pakalpojumiem tieši tādā apmērā, kādā to piestādītu pats sistēmas operators un pēc tam Pasūtītāja vārdā norēķināties ar sistēmas operatoru par Pasūtītājam sniegtajiem pakalpojumiem.
5. ATBILDĪBA UN SANKCIJAS

5.1. Piegādātājs ievēro Elektroenerģijas tirgus likuma, Enerģētikas likuma, likuma “Par sabiedrisko pakalpojumu regulatoriem”, Elektroenerģijas tirdzniecības un lietošanas noteikumu un citu Latvijas Republikā piemērojamu tiesību aktu normas.

5.2. Jebkurā no 14 (četrpadsmit) izrakstītajiem rēķiniem samaksas kavējuma gadījumā Pasūtītājs par katru nokavēto apmaksas dienu maksā Piegādātājam nokavējuma maksu 0,15% (nulle komats piecpadsmit procentu) apmērā no nesamaksātā rēķina summas par katru nokavēto kalendāro dienu atbilstoši 2023. gada 7. novembra noteikumu Nr.635 “Elektroenerģijas tirdzniecības un lietošanas noteikumi” 85. punktā noteiktajam.

5.3. Ja Piegādātāja vainas dēļ noticis elektroenerģijas piegādes pārtraukums, kā rezultātā Pasūtītājam ir radušies zaudējumi, Piegādātājs atlīdzina radušos tiešos zaudējumus. Ja Piegādātājam un Pasūtītājam rodas domstarpības par zaudējumu rašanās cēloni un apjomu, Pasūtītājs ir tiesīgs pieaicināt neatkarīgu ekspertu, kura pakalpojumu sedz vainīgā puse.

5.4. Ja Pasūtītājs piestādītajā/-os rēķinā/-os konstatē Līguma 3.1. un/vai 3.18.punktā noteiktajam neatbilstošas cenas, Pasūtītājam ir tiesības piestādīt Piegādātājam vienreizēju līgumsodu 500 EUR (pieci simti euro, 00 centi) par katru šādu gadījumu.

5.5. Ja Piegādātājs savas vainas dēļ neuzsāk elektroenerģijas piegādi un pārdošanu Līguma 2.1.punktā noteiktajā termiņā, Pasūtītājam ir tiesības piestādīt Piegādātājam vienreizēju līgumsodu 500 EUR (pieci simti euro, 00 centi).
6. SAISTĪBA AR SISTĒMAS OPERATORU


Ar šo Līgumu Pasūtītājs deleģē Piegādātāju Pasūtītāja vārdā norēķināties ar sistēmas operatoru par sistēmas pakalpojumiem, palīgpakalpojumiem un obligātā iepirkuma komponentēm.

7. LĪGUMA GROZĪŠANA, IZBEIGŠANA

7.1. Visi Līguma grozījumi un papildinājumi ir sagatavojami Pusēm rakstiski vienojoties, un tie stājas spēkā pēc to abpusējas parakstīšanas, pēc kā tie ir pievienojami Līgumam kā pielikumi un kļūst par tā neatņemamu sastāvdaļu, ievērojot Publisko iepirkumu likuma 61.panta nosacījumus.
7.2. Piegādātājs ir tiesīgs vienpusēji atkāpties no Līguma, par to rakstiski ziņojot Pasūtītājam, ja nav spēkā vai spēku zaudējis Līguma 2.2.punktā minētais sistēmas pakalpojumu līgums. Šādā gadījumā, Pasūtītājs apmaksā Piegādātāja iesniegtos rēķinus par patērēto elektroenerģiju līdz Līguma izbeigšanas brīdim.
7.3. Piegādātājam ir tiesības vienpusēji izbeigt Līgumu bez jebkāda zaudējumu atlīdzības pienākuma normatīvajos aktos noteiktajos gadījumos, t. sk. 2023. gada 7.novembra Ministru kabineta noteikumu Nr. 635 “Elektroenerģijas tirdzniecības un lietošanas noteikumi” 78. punktā noteiktajos gadījumos. 
7.4. Piegādātājam ir tiesības vienpusēji atkāpties no Līguma, par to vismaz trīs mēnešus iepriekš rakstiski brīdinot Pasūtītāju pārmērīga zaudējuma gadījumā. Piegādātājam atkāpjoties no Līguma saskaņā ar šo Līguma punktu, Puses līdz Līguma izbeigšanās brīdim turpina pildīt Līgumā pielīgtās saistības atbilstoši Līguma nosacījumiem.
7.5. Ja Piegādātājs vienpusēji atkāpjas no Līguma bez pamatota iemesla, tad šādā gadījumā Piegādātājs maksā Pasūtītājam  līgumsodu 5000 EUR (pieci tūkstoši euro).
7.6. Pasūtītājs ir tiesīgs vienpusēji izbeigt Līgumu, par to vismaz 20 (divdesmit) dienas iepriekš rakstiski paziņojot Piegādātājam, ja:
7.6.1. pret Piegādātāju tikušas vērstas darbības, kas saistītas ar aresta uzlikšanu mantai vai norēķinu kontiem, ietverot maksājumu apturēšanu un kas var novest uzņēmumu līdz bankrotam;
7.6.2. Piegādātāja darbībā konstatēta ierobežota maksātspēja, un pastāv tiesiskās aizsardzības procesa lietas ierosināšanas priekšnosacījumi, vai maksātnespējas procesa pazīmes;
7.6.3. ir pasludināts tiesas spriedums par Piegādātāja tiesiskās aizsardzības procesa vai maksātnespējas procesa lietas ierosināšanu, vai Piegādātāja atzīšanu par maksātnespējīgu;
7.6.4. Elektroenerģijas netiek pārdota atbilstošā kvalitātē un/ vai apjomā;
7.6.5. pēc Līguma 5.4.punktā minētā gadījuma, par ko Piegādātājam ir ticis piestādīts līgumsods, atkārtošanās;
7.6.6. Izpildītājam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kā dēļ līgumu nav iespējams izpildīt.
7.7. Gadījumā, ja Līgums tiek izbeigts saskaņā ar Līguma 7.6.punkta nosacījumiem, Pasūtītājam ir pienākums rakstveidā paziņot Piegādātājam par atkāpšanās no Līguma iemesliem, kā arī Pasūtītājam ir tiesības pieprasīt no Piegādātāja tiešo zaudējumu atlīdzību. 
7.8. Līgums izbeidzas, beidzoties Līguma termiņam vai Līgumā noteiktajos gadījumos pirms Līgumā noteiktā termiņa. 
7.9. Pusēm ir tiesības Līgumu izbeigt, ja otra Puse ir pārkāpusi Līguma noteikumus un šie pārkāpumi nav novērsti piešķirtajā saprātīgā laika periodā. Par vēlēšanos izbeigt Līgumu šādos gadījumos Puse ziņo rakstveidā otrai Pusei vismaz 30 (trīsdesmit) dienas iepriekš.
7.10. Puses ir tiesīgas izbeigt līgumu abpusēji vienojoties.
8. NEPĀRVARAMA VARA

8.1. Puses tiek atbrīvotas no atbildības par līguma saistību nepildīšanu nepārvaramas varas vai ārkārtēju apstākļu dēļ (Force majeure), kurus attiecīgā puse (vai abas puses) nevarēja ne paredzēt, ne novērst, ne ietekmēt un par kuru rašanos puses nav atbildīgas (piemēram, stihiskas nelaimes, kara darbība, blokāde, civiliedzīvotāju nemieri, streiki, sakaru un kredītiestāžu darbība, normatīvie akti, valsts pārvaldes un pašvaldības institūcijas rīcība un to pieņemtie dokumenti, kas kavē, vai ierobežo Līguma saistību izpildi).
8.2. Katra no pusēm, kuru Līguma ietvaros ietekmē nepārvaramas varas apstākļi, nekavējoties par to informē otru Pusi. Šādam paziņojumam, ja tas ir iespējams, tiek pievienots kompetento iestāžu izsniegts apliecinājums, kas satur minēto apstākļu apstiprinājumu un raksturojumu.
8.3. Ja kāda no pusēm, kuras rīcību ietekmē nepārvarama vara, bez objektīva iemesla neinformē otru Pusi par nepārvaramas varas apstākļu iestāšanos 5 (piecu) darba dienu laikā, attiecīgā puse netiek atbrīvota no Līguma saistību izpildes.
8.4. Ja nepārvaramas varas apstākļi turpinās ilgāk nekā 30 (trīsdesmit) dienas, Puses kopīgi risina jautājumu par Līguma turpmāko izpildi vai izbeigšanu. Līguma izbeigšanas gadījumā, kuras pamats ir nepārvarama vara, nevienai no Pusēm nav tiesību prasīt zaudējumu atlīdzību. 
8.5. Līgumā neregulētajām tiesiskajām attiecībām piemērojami spēkā esošie normatīvie akti.

8.6. Visas nesaskaņas, domstarpības vai strīdus, kas radušies līguma izpildes laikā, Puses cenšas atrisināt sarunu ceļā. Ja vienošanās netiek panākta, strīdi tiek risināti tiesā normatīvajos aktos paredzētajā kārtībā.

9. CITI NOTEIKUMI
9.1. Komercuzskaites mēraparātu lietošanas kārtība un ar to saistītie jautājumi tiek noteikti sistēmas pakalpojumu līgumā. 
9.2. Pušu pilnvarotās kontaktpersonas Līguma izpildes laikā:

9.2.1. No Pasūtītāja puses – Gulbenes novada Centrālās pārvaldes Attīstības un iepirkumu nodaļas Vecākais eksperts energopārvaldībā Emīls Kārlis Ziediņš, tālr.: 26634242, e-pasts: emils.ziedins@gulbene.lv;
9.2.2. No Piegādātāja puses – <<amats, vārds, uzvārds>>, tālr.: ____________, e-pasts: ____________.
9.3. Puses vienojas, ka visa korespondence, ko Puses Līguma sakarā nosūtījušas viena otrai ar elektronisko sakaru līdzekļu starpniecību ir uzskatāma par saņemtu Paziņošanas likumā noteiktajam. Informācija, kas nosūtīta elektroniski uz Līgumā norādītajām elektroniskā pasta adresēm (t.sk. bez droša elektroniskā paraksta) uzskatāma par paziņotu otrajā darba dienā pēc tās nosūtīšanas. Informācija, kas paziņota, izmantojot oficiālo e-adresi, uzskatāma par paziņotu otrajā darba dienā pēc tās nosūtīšanas.
9.4. Piegādātājs un Pasūtītājs apņemas neizpaust un neizplatīt trešajām personām bez otra piekrišanas Līguma noteikumus un citu Līguma darbības laikā iegūtu informāciju, izņemot gadījumus, kad atbilstoši apkopota informācija tiek sniegta tirgus darbības nodrošināšanai, rēķinu izrakstīšanai vai citos gadījumos, kad informācijas izpaušanu pieprasa piemērojamie tiesību akti.

9.5. Piegādāta un Pasūtītāja attiecības, kas nav atrunātas Līgumā, tiek regulētas saskaņā ar Latvijas Republikas normatīvajiem aktiem.
9.6. Strīdi, kuri radušies Līguma darbības gaitā, ja Pusēm, savstarpēji vienojoties laikā, nav izdevies tos izšķirt, tiek izšķirti Latvijas Republikas normatīvajos aktos noteiktajā kārtībā vispārējās jurisdikcijas tiesā.
9.7. Līgums sagatavots un parakstīts elektroniski ar drošu elektronisko parakstu, kas satur laika zīmogu. Līguma parakstīšanas datums ir pēdējā parakstītāja pievienotā laika zīmoga datums un laiks.
LĪGUMA PIELIKUMI

1. pielikums – Tehniskā specifikācija;
2. pielikums – Finanšu piedāvājums.
10. PUŠU REKVIZĪTI UN PARAKSTI

